CELEX: 62011TN0514
Language: el
Date: 2011-09-28 00:00:00
Title: Υπόθεση T-514/11: Προσφυγή της 28ης Σεπτεμβρίου 2011 — i-content κατά ΓΕΑΑ — Decathlon (BETWIN)

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/21
            
         Προσφυγή της 28ης Σεπτεμβρίου 2011 — i-content κατά ΓΕΑΑ — Decathlon (BETWIN)
   (Υπόθεση T-514/11)
   2011/C 355/39
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: i-content Ltd Zweigniederlassung Deutschland (Βερολίνο, Γερμανία) (εκπρόσωπος: A. Nordemann, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Decathlon SA (Villeneuve d’Ascq, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 30ής Ιουνίου 2011 στην υπόθεση R 1816/2010-1 και να απορρίψει την ανακοπή αριθ. B 001494205·
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «BETWIN», για προϊόντα, μεταξύ άλλων, των κλάσεων 25, 26 και 28 — Αίτηση κοινοτικού σήματος αριθ. 7281652
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισμένο υπ’ αριθ. 6780951 κοινοτικό εικονιστικό σήμα «bTwin», για προϊόντα, μεταξύ άλλων, των κλάσεων 25 και 28· το καταχωρισμένο υπ’ αριθ. 23191414 γαλλικό εικονιστικό σήμα «bTwin», για προϊόντα, μεταξύ άλλων, της κλάσεως 25· το καταχωρισμένο υπ’ αριθ. 99822017 γαλλικό εικονιστικό σήμα «bTwin», για προϊόντα, μεταξύ άλλων, της κλάσεως 28
   
      Απόφαση του τμήματος ανακοπών: Δέχθηκε εν μέρει την ανακοπή
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών θεώρησε εσφαλμένα ότι τα επίμαχα σήματα ήσαν τόσο παρόμοια ώστε να ενδέχεται να προκαλέσουν σύγχυση.